
	[bookmark: nev]KŐHÁZI-KIS ANNA
kohazikis.anna@gmail.com
molekuláris bionika mérnöki
BSc, 7. félév
Szegedi Tudományegyetem
Természettudományi és Informatikai Kar
	
[bookmark: _GoBack]






Témavezetők:
	Dr. Tóth Szilvia Zita
tudományos tanácsadó,  HUN-REN Szegedi Biológiai Kutatóközpont

	Petrova Nia
tudományos munkatárs,  HUN-REN Szegedi Biológiai Kutatóközpont




Bio-fotovoltaikus rendszer tervezése és optimalizálása Parachlorella kessleri MACC-38 algatörzs alkalmazásával

A fosszilis energiahordozók kimerülése sürgetővé teszi a fenntartható energiaforrások fejlesztését, illetve az alternatívák keresését. Kutatásunk során egy biofotovoltaikus (BPV) rendszert terveztünk és optimalizáltuk a Paracholerra kessleri MACC-38 zöldalgatörzs alkalmazásával, amely figyelemreméltó eredményeket mutatott. A BPV rendszer háromelektródás kialakítása és légmentesen zárt belseje biztosította a stabil, többnapos, steril környezetekben zajló áramtermelést. A kutatás fókuszában elsősorban az elektronmediátor (kálium-ferricianid, FeCN), ami segít az elektronexport kihasználásában, optimális koncentrációjának meghatározása állt. Megállapítottuk, hogy a 7,5 mM FeCN koncentráció mellett érhető el a legnagyobb áramsűrűség (505 µA/cm²) anélkül, hogy jelentős sejtkárosodást tapasztaltunk volna. Magasabb koncentráción már tapasztalható volt a sejt- és klorofillszámban a sejtkárosodás, ellenben a megtisztított sejtek TAP táptalajon nevelve a sejtosztódás a kontrollhoz hasonló eredményt produkált, ami az MACC-38 algatörzs regenerációs képességét bizonyítja.

Hosszú távú vizsgálataink során igyekeztünk egy természetes körülményt modellezni, amihez állandó megvilágítás helyett 12/12 órás fény-sötét ciklust alkalmaztunk. A fotoautotróf, tehát szerves szénforrástól mentes tápoldatban tartott, algakultúránk maximális áramsűrűsége elérte az 535 µA/cm²-t, bizonyítva az algatörzs kiemelkedő alkalmazhatóságát BPV rendszerekben.

Az optimalizált BPV rendszer hozzájárulhat a decentralizált energiatermelési megoldások fejlesztéséhez, valamint a fotoszintézis és az exoelektrogenezis folyamatainak alaposabb megértéséhez. Eredményeink alapján a MACC-38 zöldalga a BPV technológia egyik ígéretes alanyának tekinthető, amely új perspektívákat nyit meg a fenntartható bioenergia-termelés területén.



